钦定古今图书集成/理学汇编/字学典/第078卷 > 王氏法书苑 > 《跋钱君倚书遗教经》前人
## 钦定古今图书集成/理学汇编/字学典/第078卷 > 王氏法书苑 > 《跋钱君倚书遗教经》前人

人貌有好丑，而君子小人之态不可掩也。言有辨讷，
而君子小人之气不可欺也。书有工拙，而君子小人
之心不可乱也。钱公虽不学书，然观其书，知其为挺
然忠信礼义人也。轼在杭州，与其子世雄为僚，因得
观其所书《遗教经》刻石，峭峙有不回之势。孔子曰：“仁
者其言也讱。”今君倚之书亦然。